เรื่องร้องเรียน (ถนน,ร้องเรียน,เสียงรบกวน) วันที่ 2023-07-17 08:14:07 — แขวงบางนาใต้ เขตบางนา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660028520
ขอให้แก้ไขปัญหาเสียงดังรบกวนอันเป็นผลกระทบจากการประกอบการกิจการในโซนที่อยู่อาศัย บริเวณบ้านเลขที่.... หมู่บ้านนภาลัย ถนนสรรพาวุธ แขวงบางนาใต้ เขตบางนา กรุงเทพมหานคร จุดสังเกตจากถนนสรรพาวุธจะมีทางเข้าไปในซอยทางเข้าหมู่บ้านนภาลัยฯ เมื่อเข้าในหมู่บ้านนภาลัยฯ จะพบบ้านเลขที่....ตั้งอยู่ทางซ้ายมือ เนื่องจากในพื้นที่หมู่บ้านนภาลัยฯ ด้านหน้าเป็นโซนอาคารพาณิชย์ที่ตั้งสำนักงานต่างๆ และถัดไปเป็นโซนทาวน์เฮาส์สำหรับอยู่อาศัย โดยทาวน์เฮาส์จะตั้งอยู่ติดๆ กันจำนวนมาก และบ้านเลขที่.....มีการประกอบการกิจการอ็อกซ์เหล็กและเชื่อมโลหะ ประจำทุกวัน แต่ไม่ทราบประเภทกิจการที่แน่ชัดว่าเป็นการทำ การผลิต ประกอบ บรรจุ ซ่อม หรือการประกอบธุรกิจใด พบเห็นพนักงานใช้พื้นที่หน้าบ้านเลขที่.....ในการอ็อกซ์เหล็กและเชื่อมโลหะ แต่ในระหว่างที่ประกอบกิจการเสียงดังรบกวนประชาชนอย่างมาก ประสบปัญหาตลอดช่วงเวลากลางวัน แต่ไม่สามารถระบุเวลาที่ชัดเจนได้ และในบางครั้งประสบปัญหาไปจนถึงเวลาหัวค่ำด้วย ผู้ร้องคาดว่ามีการจดจัดตั้งทะเบียนบริษัท แต่ผู้ร้องตั้งข้อสังเกตว่า ในพื้นที่เป็นทาวน์เฮาส์สำหรับอยู่อาศัยเท่านั้น ไม่พบเห็นการประกอบกิจการอื่นใด แต่มีกิจการดังกล่าวตั้งในโซนบ้านที่อยู่อาศัยเพียงแห่งเดียว และในโซนอาคารพาณิชย์มีเพียงที่ตั้งสำนักงานต่างๆ ไม่มีลักษณะการประกอบกิจการผลิตหรือซ่อมสิ่งใดแต่อย่างใด ได้รับความเดือดร้อนมา 2 - 3 ปีแล้ว โซนบ้านที่อยู่อาศัยอาจได้รับผลกระทบเพราะบ้านหลังติดกัน แต่ในโซนที่ไกลออกไปหรือโซนอาคารพาณิชย์อาจไม่ได้ยินเสียงดังรบกวน เบื้องต้นเมื่อประมาณ 1 ปีก่อนหน้านี้ได้แจ้งเรื่องไปยังสำนักงานเขตบางนา ปัญหาเรื่องเสียงได้เงียบลงไปชั่วคราวประมาณ 2-3 เดือน แต่หลังจากนั้นจนถึงปัจจุบันก็ยังคงได้รับความเดือดร้อนอยู่เช่นเดิม จากกรณีดังกล่าวประชาชนในพื้นที่ได้รับความเดือดร้อนเรื่องเสียงไม่สามารถพักผ่อนได้ตามปกติสุข โดยเฉพาะในวันเสาร์อาทิตย์ก็ยังคงประกอบกิจการโดยไม่หยุดแต่อย่างใด จึงขอให้หน่วยงานที่เกี่ยวข้องได้แก้ไขปัญหาผลกระทบประกอบการกิจการดังกล่าวในระยะยาวและตรวจสอบการประกอบการกิจการในโซนที่อยู่อาศัยต่อไปด้วย (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata